Ericu950/Stoicheia-meter-silver huggingface dataset:
τῶν δὲ φησάντων κατερριμμένου τοῦ ἐν Ἱεροσολύμοις ναοῦ μὴ θεμιτὸν μη δὲ πάτριον ἐκπεπτωκόσι τῆς μητροπόλεως ἑτέρωθι τοῦτο ποιεῖν , χρήματα δοὺς κοινὰ ἐκέλευσεν ἐγείρειν τὸν νεὼν καὶ τοῖς προγόνοις ἐπίσης θρησκεύειν , τὸν παλαιὸν τρόπον θύοντας .
οἱ μὲν οὖν μὴ λαβόντες εἰς νοῦν , ὡς οὐκ ἐνεχώρει κατὰ τὰς ἱερὰς προφητείας τοῦτο γενέσθαι , σπουδῇ τοῦ ἔργου εἴχοντο .
καὶ τοὺς ἐπιστήμονας τῶν τεκτόνων ἀγείραντες τὰς ὕλας παρεσκευάζοντο καὶ τὸν χῶρον ἐκάθαιρον .
σὺν τοσαύτῃ τε προθυμίᾳ περὶ ταῦτα ἐπόνουν , ὡς καὶ τὰς αὐτῶν γυναῖκας τὸν χοῦν τοῖς κόλποις ἐκφορεῖν , περιδέραιά τε καὶ πάντα τὸν ἄλλον γυναικεῖον κόσμον συνεισφέρειν ἑτοίμως τῇ δαπάνῃ τοῦ ἔργου .
πάντα δὲ δεύτερα ἦν τοῦ πονουμένου βασιλεῖ καὶ τοῖς ἄλλοις Ἕλλησι καὶ πᾶσιν Ἰουδαίοις ·
οἱ μὲν γὰρ οὔ τε Ἰουδαίοις εὐνοοῦντες ἐκοινώνουν αὐτοῖς τῆς σπουδῆς , ὑπολαβόντες δύνασθαι κατορθοῦν τὸ ἐγχείρημα καὶ ψευδεῖς ἀπελέγξαι τοῦ Χριστοῦ τὰς προρρήσεις , οἱ δὲ ἅμα τοῦτο διενοοῦντο καὶ καιρὸν ἔχειν ᾤοντο ἀναστήσειν τὸ ἱερόν .
ἐπεὶ δὲ τῆς προτέρας οἰκοδομίας τὰ λείψανα καθεῖλον καὶ ἀνέσκαψαν καὶ τὸ ἔδαφος ἐξεκάθηραν , λέγεται τῆς ἐπιούσης , καθ ἣν πρῶτον θεμέλιον ἤμελλον ὑποτίθεσθαι , σεισμὸν γενέσθαι μέγαν , ὑπὸ δὲ κλόνου τῆς γῆς ἐκ βάθρων ἀναδοθῆναι τοὺς λίθους , Ἰουδαίων δ ἀπολέσθαι οἳ τὸ ἔργον ἐπετρόπευον καὶ ἐπὶ θέᾳ τούτου παρεγένοντο .
αἵ τε γὰρ πλησίον τοῦ ἱεροῦ οἰκίαι τε καὶ δημόσιαι στοαὶ ἐν αἷς κατέλυον ἀθρόαι κατερρύησαν ·
καὶ οἱ πλείους ἐγκαταληφθέντες οἱ μὲν αὐτίκα ἀπώλοντο , οἱ δὲ ἡμιθνῆτες ηὑρέθησαν καὶ πεπηρωμένοι τὰ σκέλη ἢ τὰς χεῖρας , ἄλλοι δὲ περὶ ἄλλα μέρη τοῦ σώματος ἐδυστύχησαν .
ὡς δὲ σείων ἔληξεν ὁ θεός , αὖθις ἐπειρῶντο τοῦ ἔργου οἱ περιλειφθέντες , οἷά γε ἀπαραιτήτου τυγχάνοντος διὰ τὸ τοῦ βασιλέως πρόσταγμα καὶ αὐτοῖς κατὰ νοῦν ὄντος .
φιλεῖ γάρ πως ἡ ἀνθρωπεία φύσις ἐν τοῖς καθ  ἡδονὴν πρὸς τὸ ἀσύμφορον ῥέπειν καὶ τοῦτο μόνον συνοίσειν οἴεσθαι ὃ κατορθοῦν βούλεται ·
ἀτεχνῶς τε ὑπὸ τῆς ἐντεῦθεν ἀπάτης κεκρατημένη οὔ τε προμηθείᾳ τινὶ τὸ συμφέρον ἰδεῖν δύναται οὔ τε πείρᾳ κινδύνων σωφρονιζομένη πρὸς τὸ δέον ἀνανήφει ·
ὁποῖον καὶ τοῖς Ἰουδαίοις τότε συμβεβηκέναι ἡγοῦμαι .
ἱκανοῦ γὰρ ὄντος τοῦ προτέρου κωλύματος καὶ φανερῶς ἐπιδείξαντος , ὡς χαλεπαίνει τὸ θεῖον ἐπὶ τῷ γινομένῳ , πάλιν ἀνήνυτα ἐσπούδαζον .
λόγος οὖν , ἅμα τε τὸ δεύτερον ἐνεχείρουν τῷ ἔργῳ , καὶ πῦρ ἐξαίφνης ἐκ τῶν θεμελίων τοῦ ἱεροῦ ἀνέθορεν καὶ πολλοὺς ἀνάλωσε ·
καὶ τοῦτο πρὸς πάντων ἀδεῶς λέγεταί τε καὶ πιστεύεται καὶ παρ οὐδενὸς ἀμφιβάλλεται , πλὴν ὅτι οἱ μέν φασιν ὅτι βιαζομένους αὐτοὺς εἰς τὸ ἱερὸν παριέναι φλὸξ ἀπαντήσασα τὸ εἰρημένον εἰργάσατο , οἱ δέ , ἅμα ἤρξαντο τὸν χοῦν ἐκφορεῖν 0 .
ἀλλ εἴ τε τοῦτό τις εἴ τε τὸ πρότερον δέξαιτο , ἑκάτερον εἰς θαῦμα παραπλήσιον 0 1 .
ἐπὶ τούτῳ δὲ καὶ ἄλλο ξυνηνέχθη τοῦ προτέρου σαφέστερόν τε καὶ παραδοξότερον .
αὐτομάτως γὰρ πάντων ἡ ἐσθὴς τῷ σημείῳ τοῦ σταυροῦ κατεσημάνθη , καὶ τρόπον τινὰ ἄστρασι πεποικιλμένα τὰ ἐσθήματα εἶχον ὡς ἀπὸ ἱστουργικῆς περινοίας κατεστιγμένα .
ἐκ τούτου δὲ τοῖς μὲν αὐτίκα ἐκρίθη θεὸν εἶναι τὸν Χριστὸν καὶ μὴ ἀρεσθῆναι τῇ ἀνανεώσει τοῦ ναοῦ , οἱ δὲ οὐκ εἰς μακρὰν προσέθεντο τῇ ἐκκλησίᾳ καὶ ἐμυήθησαν καὶ ὕμνοις καὶ ἱκεσίαις ὑπὲρ τῶν τετολμημένων αὐτοῖς τὸν Χριστὸν ἱλάσκοντο .
ταῦτα ὅτῳ πιστὰ οὐ καταφαίνεται , πιστούσθωσαν οἱ παρὰ τῶν θεασαμένων ἀκηκοότες ἔτι τῷ βίῳ περιόντες , πιστούσθωσαν δὲ καὶ Ἰουδαῖοι καὶ Ἕλληνες ἡμιτελὲς τὸ ἔργον καταλιπόντες , μᾶλλον δὲ οὐ δὲ ἄρξασθαι τοῦ ἔργου δυνηθέντες .
ὅσα μὲν δὴ ἐν τῇ Ἰουλιανοῦ βασιλείᾳ συγκυρῆσαι ταῖς ἐκκλησίαις ἔγνων , ἐν τοῖς πρόσθεν δεδήλωται .
ἅμα δὲ ἦρι ἀρχομένῳ δόξαν αὐτῷ ἐπιστρατεῦσαι Πέρσαις , ἐν τάχει διέβη τὸν Εὐφράτην ποταμόν ·
παραδραμών τε τὴν Ἔδεσσαν διὰ μῖσος ἴσως τῶν ἐνοικούντων , ἐπεὶ ἀρχῆθεν πανδημεὶ χριστιανίζειν ἔλαχεν ἥδε ἡ πόλις , ἧκεν εἰς Κάρρας ·
ἔνθα δὴ Διὸς ἱερὸν εὑρὼν ἔθυσε καὶ ηὔξατο .
τὸ δὲ ἀπὸ τούτου ἐκ τῶν ἑπομένων στρατευμάτων ἀμφὶ δισμυρίους ὁπλίτας ἐπὶ Τίγρητα ποταμὸν ἔπεμψε , φυλακῆς τε ἕνεκα τῶν τόπων καὶ εἰς καιρὸν αὐτῷ παρεσομένους , ἡνίκα καλέσοι ·
ἀρσακίῳ δὲ τῷ Ἀρμενίων ἡγουμένῳ συμμαχοῦντι Ῥωμαίοις ἔγραψε συμμῖξαι περὶ τὴν πολεμίαν .
ἀπαυθαδιασάμενός τε πέρα τοῦ μέτρου ἐν τῇ ἐπιστολῇ καὶ ἑαυτὸν μὲν ἐξάρας ὡς ἐπιτήδειον πρὸς ἡγεμονίαν καὶ φίλον οἷς ἐνόμιζε θεοῖς , Κωνσταντίῳ δὲ ὃν διεδέξατο ὡς ἀνάνδρῳ καὶ ἀσεβεῖ λοιδορησάμενος , ὑβριστικῶς μάλα ἠπείλησεν αὐτῷ ·
καὶ ἐπεὶ Χριστιανὸν ὄντα ἐπυνθάνετο , ἐπιτείνων τὴν ὕβριν ἢ βλασφημεῖν ἃ μὴ θέμις σπουδάζων εἰς τὸν Χριστόν  τοῦτο γὰρ εἰώθει παρ ἕκαστα τολμᾶν  ἀπεκόμπασεν ὑποδηλῶν ὡς οὐκ ἐπαμυνεῖ αὐτῷ ὃν ἡγεῖται θεὸν ὀλιγωροῦντι τῶν προστεταγμένων 0 .
ἐπεὶ δὲ ταῦτα καλῶς ἔχειν ἐνόμισε , παραλαβὼν τὴν Ῥωμαίων στρατιὰν ἦγε διὰ τῆς Ἀσσυρίων .
καὶ πόλεις τινὰς καὶ φρούρια τὰ μὲν προδοσίᾳ , τὰ δὲ πολέμῳ εἷλεν , ἀπερισκέπτως τε εἰς τὸ πρόσθεν ᾔει μηδὲν τῶν κατόπιν προνοῶν καὶ ὅτι γε δεήσει τὴν αὐτὴν πάλιν ἐπανελθεῖν ·
ἀλλ ὅπερ ᾕρει , δεινῶς ἐπόρθει , ταμιεῖα τε καὶ τὰ ἄλλα τὰ μὲν κατέσκαπτε , τὰ δὲ ἐνεπίμπρα .
πορευόμενος δὲ παρὰ τὸν Εὐφράτην οὐ πόρρωθεν ἀφίκετο Κτησιφῶντος .
πόλις δὲ αὕτη μεγάλη καὶ τὰ Περσῶν βασίλεια νῦν ἀντὶ Βαβυλῶνος ἔχουσα 0 ·
ῥεῖ δὲ αὐτῆς οὐκ ἀπὸ πολλοῦ ὁ Τίγρης .
ὡς δὲ ταῖς ναυσὶν οὐκ ἐνεχώρει διὰ τὴν μέσην γῆν τῇ Κτησιφῶντι προσελθεῖν , ἀλλ ἐπάναγκες ἐφαίνετο ἢ τὴν πόλιν παριέναι ἢ τῶν πλοίων καταφρονεῖν , ἀνακρίνας τινὰς τῶν αἰχμαλώτων εὗρε διώρυχα ναυσίπορον ἀναχωσθεῖσαν τῷ χρόνῳ ·
καὶ διατεμὼν τὸ διεῖργον εἵλκυσε τὸν Εὐφράτην ἐπὶ τὸν Τίγρητα .
ταύτῃ τε τῷ στρατῷ παραπλεούσας ἔχων τὰς ναῦς ἐπὶ τὴν πόλιν ἐχώρει .
σὺν πολλῇ δὲ παρασκευῇ ἱππέων καὶ ὁπλιτῶν καὶ ἐλεφάντων τῶν Περσῶν φανέντων ἐπὶ τῆς ὄχθης τοῦ Τίγρητος , ἰδὼν ἐν πολεμίᾳ γῇ μέσον δύο μεγίστων ποταμῶν μονονουχὶ πολιορκουμένην αὐτῷ τὴν στρατιὰν καὶ λιμῷ διαφθαρῆναι κινδυνεύουσαν , ἤν τε μένοιεν αὐτόθι ἤν τε τὴν αὐτὴν ὁδὸν ὑποστρέφοιεν , τῶν πόλεων καὶ τῶν κωμῶν δι ὧν ἦλθον κατηρειμμένων καὶ τὰ ἐπιτήδεια μὴ ἐχουσῶν , κέλησιν ἆθλα προθεὶς ἐπὶ θέαν ἱπποδρομίας τοὺς στρατιώτας ἐκάθισεν .
ἐν τούτῳ δὲ τοὺς προεστῶτας τῶν πλοίων ἐκέλευσεν ἀποβαλεῖν τὰ φορτία καὶ τὸ σιτηρέσιον τῆς στρατιᾶς , ὅπως ἐν κινδύνῳ σφᾶς ἰδόντες οἱ στρατιῶται , ὡς ἐπυθόμην , ἀπορίᾳ τῶν ἐπιτηδείων εἰς θράσος τράπωνται καὶ προθυμότερον τοῖς πολεμίοις μαχέσωνται .
συγκαλέσας δὲ τοὺς στρατηγοὺς καὶ τοὺς ταξιάρχους μετὰ τὸ δεῖπνον , ἐνεβίβασε τοὺς στρατιώτας εἰς τὰς ναῦς .
οἱ δὲ ἐν νυκτὶ τὸν Τίγρητα πλεύσαντες ἤδη πρὸς ταῖς πέραν ὄχθαις ἦσαν καὶ ἐξέβαινον .
τῶν δὲ Περσῶν οἱ μὲν αἰσθόμενοι ἠμύνοντο καὶ ἀλλήλοις παρεκελεύοντο , τοῖς δὲ ἔτι καθεύδουσιν ἐπέστησαν οἱ Ῥωμαῖοι .
καὶ ἡμέρας ἐπιγενομένης εἰς μάχην καθίσταντο , πολλούς τε ἀποβαλόντες καὶ κτείναντες διέβησαν τὸν ποταμόν ·
καὶ τότε μὲν πρὸ τῆς Κτησιφῶντος ἐστρατοπεδεύοντο .
δόξαν δὲ τῷ βασιλεῖ μηκέτι περαιτέρω χωρεῖν , ἀλλ εἰς τὴν ἀρχομένην ἐπανελθεῖν , τὰς ναῦς ἐμπρήσαντες , ὡς διὰ τὴν φυλακὴν τούτων πολλῶν ἀπομάχων ὄντων , τὴν ἐπάνοδον ἐποιοῦντο ἐν ἀριστερᾷ Τίγρητα τὸν ποταμὸν ἔχοντες .
ἡγουμένων δὲ τῶν αἰχμαλώτων τὰ μὲν πρῶτα ἀπήλαυον χώρας εὐφόρου καὶ πάντα τὰ ἐπιτήδεια ἐχούσης .
μετὰ δὲ ταῦτα πρεσβύτης τις ἑλόμενος ἀποθανεῖν ὑπὲρ τῆς πάντων Περσῶν ἐλευθερίας , ἐπίτηδες ἁλῶναι φανείς , ὡς ἄκων συλληφθεὶς ἄγεται παρὰ τὸν ἡγούμενον ·
ἀνακριθείς τε τὰ περὶ τῆς ὁδοῦ καὶ δόξας ἀληθῆ λέγειν ἔπεισεν , ἢν αὐτῷ ἕπωνται , τὴν ταχίστην τοῖς Ῥωμαίων ὅροις ἐπιστήσειν τὴν στρατιάν ·
μόνον δὲ τριῶν ἢ τεσσάρων ἡμερῶν χαλεπὴν ἔσεσθαι τὴν πορείαν , καὶ χρῆναι τούτων σιτία φέρεσθαι τῆς γῆς ἐρήμου οὔσης 0 .
ὑπαχθείς τε ὁ βασιλεὺς τοῦ σοφοῦ πρεσβύτου τοῖς λόγοις ἐδοκίμασε ταύτῃ πορευτέον .
ἐπεὶ δὲ προσωτέρω χωροῦντες καὶ μετὰ τὰς τρεῖς ἡμέρας ἐρημοτέροις ἐνέβαλον τόποις , ὁ μὲν γέρων ὁ αἰχμάλωτος βασανιζόμενος ὡμολόγησεν ὑπὲρ τῶν οἰκείων αὐτομολῆσαι πρὸς θάνατον καὶ ἕτοιμος εἶναι πάντα προθύμως ὑπομένειν .
ἀλυούσης δὲ τῆς στρατιᾶς τῷ τε μήκει τῆς ὁδοῦ καὶ τῇ ἐνδείᾳ τῶν ἐπιτηδείων ἤδη τεταλαιπωρηκόσι Περσικὴ παράταξις ἐπέθετο .
καρτερᾶς δὲ μάχης συστάσης ἐξαπίνης βίαιος ἀνακινηθεὶς ἄνεμος τὸν οὐρανὸν καὶ τὸν ἥλιον τοῖς νέφεσιν ἐκάλυψεν , τῷ δὲ ἀέρι τὴν κόνιν ἀνέμιξε ·
σκότους δὲ καὶ πολλῆς ἀχλύος οὔσης παραδραμών τις ἱππεὺς φέρει ἐπὶ τὸν βασιλέα τὸ δόρυ καὶ παίει καιρίαν , καὶ τοῦ ἵππου καταβαλὼν ὅστις ἦν ἀπῆλθε λαθών ·
λέγουσι δὲ οἱ μὲν Πέρσην , οἱ δὲ Σαρακηνὸν εἶναι τοῦτον 0 1 .
εἰσὶ δὲ οἳ Ῥωμαῖον στρατιώτην ἰσχυρίζονται ἐπενηνοχέναι αὐτῷ τὴν πληγήν , ἀγανακτήσαντα καθότι ἀβουλίᾳ καὶ θρασύτητι τοσούτοις περιέβαλε κινδύνοις τὴν στρατιάν .
λιβάνιος δὲ ὁ Σύρος σοφιστής , τὰ μάλιστα συνήθης καὶ φίλος αὐτῷ γεγονώς , τάδε περὶ τοῦ κτείναντος αὐτὸν γράφει ·
Τίς οὖν ὁ κτείνας , ποθεῖ τις ἀκοῦσαι 0 .
τ οὔνομα μὲν οὐκ οἶδα , τοῦ δὲ μὴ πολέμιον εἶναι τὸν κτείναντα σημεῖον ἐναργὲς τὸ μηδένα πολέμιον ἐπὶ τῇ πληγῇ τετιμῆσθαι 0 .
καίτοι διὰ κηρύκων ὁ Πέρσης ἐπὶ γέρας ἐκάλει τὸν ἀπεκτονότα , καὶ μεγάλων ὑπῆρχε τῷ φανέντι τυχεῖν .
ἀλλ ὅμως οὐ δ ἔρωτι τῶν γερῶν ἠλαζονεύσατο .
καὶ πολλή γε τοῖς πολεμίοις ἡ χάρις , ὅτι ὧν οὐκ ἔδρασαν οὐ προσέθεντο τὴν δόξαν , ἀλλ ἔδοσαν ἡμῖν παρ ἡμῖν αὐτοῖς τὸν σφαγέα ζητεῖν 0 .
οἷς γὰρ οὐκ ἐλυσιτέλει ζῶν  οὗτοι δὲ ἦσαν οἱ ζῶντες οὐ κατὰ τοὺς νόμους  , πάλαι τε ἐπεβούλευον καὶ τότε δυνηθέντες εἰργάσαντο , τῆς τε ἄλλης ἀδικίας ἀναγκαζούσης , οὐκ ἐχούσης ἐπὶ τῆς ἐκείνου βασιλείας ἐξουσίαν , καὶ μάλιστά γε τοῦ τιμᾶσθαι τοὺς θεούς , οὗ τ οὐναντίον ἐζήτουν .
καὶ ὁ μὲν Λιβάνιος ὧδέ πῃ γράφων Χριστιανὸν γενέσθαι ὑποδηλοῖ Ἰουλιανοῦ τὸν σφαγέα ·
ἴσως δὲ καὶ ἀληθές 0 .
οὐ γὰρ ἀπεικός τινα τῶν τότε στρατευομένων εἰς νοῦν λαβεῖν , ὡς καὶ Ἕλληνες καὶ πάντες ἄνθρωποι μέχρι νῦν τοὺς πάλαι τυραννοκτόνους γενομένους ἐπαινοῦσιν , ὡς ὑπὲρ τῆς πάντων ἐλευθερίας ἑλομένους ἀποθανεῖν καὶ πολίταις ἢ συγγενέσιν ἢ φίλοις προθύμως ἐπαμύναντας 0 .
σχολῇ γε ἄν τις καὶ αὐτῷ μέμψαιτο διὰ θεὸν καὶ θρησκείαν ἣν ἐπῄνεσεν ἀνδρείῳ γενομένῳ .
ἐγὼ δέ , ὅστις μὲν τῇ σφαγῇ ταύτῃ διηκονήσατο , πλὴν τῶν εἰρημένων οὐδὲν ἀκριβῶ 0 .
ὡς δὲ συμφωνοῦντες οἱ λέγοντες ἰσχυρίζονται , ἀψευδὴς λόγος εἰς ἡμᾶς ἦλθε κατὰ θεομηνίαν αὐτὸν ἀναιρεθῆναι ·
καὶ τούτου ἀπόδειξις θεία ὄψις , ἥν τινα τῶν ἐπιτηδείων αὐτῷ ἰδεῖν ἐπυθόμην 0 .
λέγεται γάρ , ἐπεὶ πρὸς αὐτὸν ἐν Πέρσαις ὄντα ἠπείγετο , ἔν τινι χωρίῳ καταλῦσαι τῆς λεωφόρου καὶ ἀπορίᾳ οἰκήματος ἐν τῇ ἐνθάδε ἐκκλησίᾳ καθευδῆσαι , καὶ ὕπαρ ἢ ὄναρ ἰδεῖν , ὡς εἰς τ αὐτὸν συνελθόντες πολλοὶ τῶν ἀποστόλων καὶ προφητῶν ἀπωδύροντο τὴν εἰς τὰς ἐκκλησίας τοῦ κρατοῦντος ὕβριν καὶ ὅ τι χρὴ ποιεῖν ἐβουλεύοντο .
ἐπὶ πολὺ δὲ περὶ τούτου διαλογιζομένων καὶ ὥσπερ διαπορουμένων ἀναστάντες ἐκ μέσων δύο θαρρεῖν τοῖς ἄλλοις παρεκελεύσαντο καὶ ὡς ἐπὶ καθαιρέσει τῆς Ἰουλιανοῦ ἀρχῆς ὁρμῶντες σπουδῇ τὸν σύλλογον κατέλιπον .
ὁ δὲ ἄνθρωπος , ὃς τῶν παραδόξων τούτων ἐγεγόνει θεατής , τῆς μὲν ὁδοιπορίας ὠλιγώρει λοιπόν ·
ὀρρωδῶν δὲ πῇ ἄρα τὸ τέλος ἐκβήσεται τῆς τοιαύτης ὄψεως , πάλιν ἐνθάδε καθεύδων τὸν αὐτὸν ἰδεῖν σύλλογον ἐξαπίνης τε ὡς ἀπὸ ὁδοῦ εἰσεληλυθότας , οἳ τῇ προτεραίᾳ νυκτὶ ἐπεστράτευσαν Ἰουλιανῷ , καὶ ἀναγγεῖλαι τοῖς ἄλλοις ἀνῃρῆσθαι τοῦτον 0 .
κατ  ἐκείνην δὲ τὴν ἡμέραν καὶ Δίδυμος ὁ ἐκκλησιαστικὸς φιλόσοφος ἐν Ἀλεξανδρείᾳ διατρίβων , οἷά γε τοῦ βασιλέως εἰς τὴν θρησκείαν διασφαλέντος περίλυπος ὢν διά τε αὐτὸν ὡς πεπλανημένον καὶ διὰ τὴν καταφρόνησιν τῶν ἐκκλησιῶν , ἐνήστευέ τε καὶ τὸν θεὸν περὶ τούτου ἱκέτευεν .
ὑπὸ δὲ τῆς μερίμνης οὐ δὲ τῆς νυκτὸς ἐπιγενομένης μεταλαβὼν τροφῆς , ἐπὶ θρόνου καθεζόμενος εἰς ὕπνον κατηνέχθη , καὶ ὡς ἐν ἐκστάσει γεγονὼς ἔδοξεν ὁρᾶν ἵππους λευκοὺς ἐν τῷ ἀέρι διατρέχοντας , τοὺς δὲ ἐπ αὐτῶν ὀχουμένους κηρύττειν ·
ἀγγείλατε Διδύμῳ σήμερον περὶ τήνδε τὴν ὥραν Ἰουλιανὸν ἀνῃρῆσθαι ·
καὶ Ἀθανασίῳ τῷ ἐπισκόπῳ τοῦτο μηνυσάτω ·
καὶ ἀναστὰς ἐσθιέτω .
καὶ ἃ μὲν τεθέαντο ὅ τε Ἰουλιανοῦ οἰκεῖος καὶ ὁ φιλόσοφος , ὧδε γενέσθαι ἐπυθόμην .
καὶ οὐδέτερος ἐν οἷς τεθέατο τῆς ἀληθείας διήμαρτεν , ὡς ἐμηνύθη ὕστερον .
ὧι δὲ οὐκ ἀρκεῖ ταῦτα εἰς ἀπόδειξιν τοῦ θεόθεν αὐτὸν ἀναιρεθῆναι ὡς ταῖς ἐκκλησίαις αὐτοῦ λυμαινόμενον , καὶ τὴν προφητείαν εἰς νοῦν λαμβάνοι ἣν ἐκκλησιαστικὸς ἀνὴρ προηγόρευσε .
μέλλοντος γὰρ αὐτοῦ ἐπὶ Πέρσας στρατεύειν καὶ μετὰ τὸν πόλεμον τὰς ἐκκλησίας κακῶς ποιήσειν ἀπειλοῦντος καὶ ἐπιτωθάζοντος ὡς οὐδὲν αὐτοῖς ἐπαμύνειν δυνήσεται ὁ τοῦ τέκτονος υἱός , ὡδὶ λέγων ἀπεφήνατο ·
οὗτος δὲ ὁ τοῦ τέκτονος υἱὸς θήκην αὐτῷ ξυλίνην πρὸς θάνατον κατασκευάζει .
Οὐ μὴν ἀλλὰ καὶ αὐτὸς μετὰ τὴν πληγὴν ἁμωσγέπως συνῆκεν ὅθεν ἐβλάβη , καὶ τὸ αἴτιον τῆς συμφορᾶς οὐ παντελῶς ἠγνόησε .
λέγεται γάρ , ὅτε ἐτρώθη , αἷμα ἐκ τῆς ὠτειλῆς ἀρυσάμενος εἰς τὸν αἰθέρα ἀκοντίσαι , οἷά γε πρὸς φαινόμενον τὸν Χριστὸν ἀφορῶν καὶ τῆς ἰδίας σφαγῆς αὐτὸν ἐπαιτιώμενος .
οἱ δέ φασιν ὡς πρὸς τὸν Ἥλιον ἀγανακτῶν , ὅτι Πέρσαις ἐπήμυνεν ἢ αὐτὸν οὐ διέσωσεν ἔφορος ὢν τῆς αὐτοῦ γενέσεως κατά τινα τοιαύτην ἀστρονομικὴν θεωρίαν , τῇ χειρὶ τὸ αἷμα ἐπιδείξας εἰς τὸν ἀέρα ἠκόντισεν .
εἰ δὲ ἀληθῶς μέλλων τελευτᾶν , οἷά περ εἴωθε συμβαίνειν τῆς ψυχῆς ἤδη χωριζομένης τοῦ σώματος καὶ θειότερα ἢ κατὰ ἄνθρωπον ὁρᾶν δυναμένης , τὸν Χριστὸν ἐθεάσατο , οὐκ ἔχω λέγειν 0 ·
οὐ γὰρ πολλῶν ὅδε ὁ λόγος 0 ·
οὔ τε δὲ ὡς ψεῦδος ἐκβαλεῖν θαρρῶ , ἐπεὶ οὐκ ἀπεικὸς καὶ τῶνδε θαυμαστότερα συμβῆναι εἰς ἐπίδειξιν τοῦ μὴ ἀνθρωπείᾳ σπουδῇ συστῆναι τὴν ἐπώνυμον τοῦ Χριστοῦ θρησκείαν 0 .
ἀμέλει τοι παρὰ πάντα τὸν χρόνον ταυτησὶ τῆς βασιλείας ἀγανακτῶν ὁ θεὸς ἐφαίνετο , καὶ παντοδαπαῖς συμφοραῖς ἐν πολλοῖς ἔθνεσιν ἐπέτριψε τὴν Ῥωμαίων ὑπήκοον .
τῆς τε γὰρ γῆς συνεχῶς ὑπὸ χαλεπωτάτων σεισμῶν τινασσομένης καὶ τῶν οἰκημάτων ἐρειπομένων καὶ πολλαχοῦ χασμάτων ἀθρόων γινομένων οὐκ ἀσφαλὲς ἦν οἴκοι οὔ τε αἰθρίους διατρίβειν .
συμβάλλω δὲ ἐξ ὧν ἐπυθόμην ἢ βασιλεύοντος αὐτοῦ ἢ κατὰ τὸ δεύτερον σχῆμα τῆς βασιλείας ὄντος καὶ τὸ συμβὰν τοῖς πρὸς Αἴγυπτον Ἀλεξανδρεῦσι γεγονέναι πάθος ·
ἡνίκα δὴ ἡ θάλασσα ὑπονοστήσασα πάλιν ἐξ ἐπιδρομῆς τοὺς ἰδίους ὅρους παρήμειψε καὶ μέχρι πολλοῦ τὴν ξηρὰν κατέκλυσεν , ὡς καὶ ἐπὶ τῶν κεράμων ἀποχωρήσαντος τοῦ ὕδατος θαλάττια εὑρεθῆναι σκάφη .
ἀμέλει τοι τὴν ἡμέραν καθ ἣν τάδε συνέβη , ἣν γενέσια τοῦ σεισμοῦ προσαγορεύουσιν , εἰσέτι νῦν οἱ Ἀλεξανδρεῖς ἐτήσιον ἑορτὴν ἄγουσι , λύχνους τε πλείστους ἀνὰ πᾶσαν τὴν πόλιν καίοντες καὶ χαριστηρίους λιτὰς τῷ θεῷ προσφέροντες λαμπρῶς μάλα καὶ εὐλαβῶς ταύτην ἐπιτελοῦσιν .
οὐ μὴν ἀλλὰ καὶ αὐχμοὶ ἐπιτείναντες πάντας τοὺς καρποὺς καὶ τὸν ἀέρα ἐπὶ ταύτης τῆς ἡγεμονίας ἐλυμήναντο ·
ἐντεῦθέν τε σπάνει τῶν ἐπιτηδείων ἐπὶ τὰς τῶν ἀλόγων ζῴων τροφὰς τοὺς ἀνθρώπους ἤλαυνεν ὁ λιμός .
ἐπακολουθῶν δὲ καὶ ὁ λοιμὸς ἰδίας ἐπῆγε νόσους καὶ τὰ σώματα διέφθειρε .
τὰ μὲν δὴ κατὰ Ἰουλιανὸν ὧδε ἔσχε .
μετὰ δὲ τοῦτον κοινῇ συνθήκῃ τοῦ στρατοπέδου παραλαμβάνει τὴν βασιλείαν Ἰοβιανός ·
ἡνίκα δὴ ἐν τῇ πολεμίᾳ αὐτοκράτορα χειροτονούντων αὐτὸν τῶν στρατευμάτων αὐτὸς Χριστιανὸν ἑαυτὸν εἶναι λέγων παρῃτεῖτο τὴν ἡγεμονίαν καὶ τὰ σύμβολα τῆς βασιλείας οὐ προσίετο , εἰσότε δὴ καὶ ἡ στρατιὰ μαθοῦσα τῆς παραιτήσεως τὴν αἰτίαν Χριστιανοὺς εἶναι σφᾶς ἀνέκραγον .
ἐν κινδύνῳ δὲ καὶ ταραχῇ τῶν πραγμάτων ὄντων ἐκ τῆς Ἰουλιανοῦ στρατηγίας , καμνούσης τε τῆς στρατιᾶς ἐνδείᾳ τῶν ἐπιτηδείων , ἀναγκαῖον εἶδεν εἰς συμβάσεις ἐλθεῖν , παραδούς τινα Πέρσαις τῶν πρότερον Ῥωμαίοις ὑποτελῶν .
τῇ δὲ πείρᾳ μαθὼν ὑπὸ θεομηνίας τοῦ πρὸ αὐτοῦ βασιλεύσαντος κακῶς παθεῖν τὸ ὑπήκοον , μηδὲν μελλήσας ἔγραψε τοῖς ἡγουμένοις τῶν ἐθνῶν ἀδεῶς ἐν ταῖς ἐκκλησίαις ἀθροίζεσθαι καὶ τὸ θεῖον ἐπιμελῶς θεραπεύειν , καὶ μόνην εἶναι σεβαστὴν τοῖς ἀρχομένοις τὴν τῶν Χριστιανῶν πίστιν .
ἀπέδωκε δὲ καὶ τὰς ἀτελείας ἐκκλησίαις τε καὶ κλήροις , χήραις τε καὶ παρθένοις , καὶ εἴ τι πρότερον ἐπ ὠφελείᾳ τε καὶ τιμῇ τῆς θρησκείας δωρηθὲν ἢ νομοθετηθὲν ἐτύγχανεν ὑπὸ Κωνσταντίνου καὶ τῶν αὐτοῦ παίδων , ὕστερον δὲ ἐπὶ Ἰουλιανοῦ ἀφῃρέθη .
προσεφώνησε δὲ καὶ Σεκούνδῳ τῷ τότε τὴν ὕπαρχον ἐξουσίαν διέποντι γενικὸν νόμον , εἰς κεφαλὴν τιμωρεῖσθαι παρακελευόμενον τὸν ἱερὰν παρθένον μνᾶσθαι πρὸς γάμον πειρώμενον ἢ καὶ ἀκολάστως μόνον προσβλέποντα , μή τί γε διαρπάζειν ἐπιχειροῦντα .
ἔθετο δὲ τοῦτον τὸν νόμον , καθότι μοχθηροί τινες ἄνδρες ἐπὶ τῆς ἡγεμονίας Ἰουλιανοῦ ἔτυχον τοιούτων παρθένων γάμους ἐπιτελέσαντες καὶ ἀνάγκῃ ἢ καὶ πειθοῖ προσφθαρέντες , οἷά γε φιλεῖ τῆς αἰσχρᾶς ἐπιθυμίας ἀκινδύνως ταῦτα τολμᾶν ὑποθεμένης δυσπραγούσης τῆς θρησκείας .
Αἱ δὲ περὶ τῶν δογμάτων ζητήσεις τε καὶ διαλέξεις πάλιν ἀνεκινοῦντο τοῖς προεστῶσι τῶν ἐκκλησιῶν .
ἰουλιανοῦ γὰρ βασιλεύοντος , ὡς παντελῶς τοῦ Χριστιανισμοῦ κινδυνεύοντος , ἡσυχίαν ἦγον , κοινῇ δὲ πάντες τὸν θεὸν ἱκέτευον ἵλεων αὐτοῖς γενέσθαι .
οὕτω πῃ τοῖς ἀνθρώποις φίλον παρ ἑτέρων μὲν ἀδικουμένοις πρὸς τὸ ὁμόφυλον ὁμονοεῖν , ἀπηλλαγμένοις δὲ τῶν ἔξωθεν κακῶν πρὸς σφᾶς αὐτοὺς στασιάζειν 0 .
ἀλλ ὅσαις μὲν πολιτείαις καὶ ἔθνεσι τοῦτο συνέβη , οὐ τοῦ παρόντος καιροῦ καταλέγειν ἐστίν .
περὶ δὲ τοῦτον τὸν χρόνον Βασίλειος ὁ Ἀγκύρας ἐπίσκοπος καὶ Σιλβανὸς ὁ Ταρσοῦ καὶ Σωφρόνιος ὁ Πομπηιουπόλεως καὶ οἱ σὺν αὐτοῖς , τὴν τῶν Ἀνομοίων καλουμένην αἵρεσιν ἀποστρεφόμενοι , τὸ δὲ ὁμοιούσιον ὄνομα ἀντὶ τοῦ ὁμοουσίου δεχόμενοι , βιβλίου τῷ βασιλεῖ διεπέμψαντο χάριν ἔχειν τῷ θεῷ ὁμολογοῦντες , ὅτι αὐτὸν προεστήσατο τῆς Ῥωμαίων ἀρχῆς .
ἐζήτουν δὲ ἢ τὰ ἐν Ἀριμήνῳ καὶ Σελευκείᾳ πεπραγμένα κύρια μένειν καὶ τὰ σπουδῇ καὶ δυνάμει τινῶν γενόμενα ἀργεῖν , ἢ τοῦ σχίσματος τοῦ πρὸ τῶν συνόδων ταῖς ἐκκλησίαις μένοντος συγχωρηθῆναι τοὺς πανταχῇ ἐπισκόπους αὐτοὺς καθ ἑαυτοὺς ὅποι βούλονται συνελθεῖν μηδενὸς ἄλλου κοινωνοῦντος , μὴ προχωρεῖν δὲ κατὰ σκοπὸν τὰ ἐπιχειρούμενα τοῖς ἐν μέρει τι βουλομένοις πράττειν ἢ ἐξαπατᾶν ὡς ἐπὶ Κωνσταντίου τοῦ βασιλέως 0 .
ἐδήλουν δὲ μὴ παραγενέσθαι σφᾶς εἰς τὸ στρατόπεδον , ὥστε μὴ ὀχληροὺς εἶναι δοκεῖν ·
εἰ δὲ ἐπιτραπεῖεν , ἀσμένως τοῦτο ποιήσειν ὑποζυγίοις ἰδίοις καὶ δαπάνῃ χρωμένους .
καὶ οἱ μὲν τοιάδε Ἰοβιανῷ τῷ βασιλεῖ ἔγραψαν .
ἐν τούτῳ δὲ συνόδου γενομένης ἐν Ἀντιοχείᾳ τῆς Συρίας βεβαιοῦται τῶν ἐν Νικαίᾳ συνεληλυθότων ἡ πίστις καὶ κρατεῖ ὥστε ἀναμφηρίστως τὸν υἱὸν τῷ πατρὶ δοξάζειν ὁμοούσιον .
ἐκοινώνησαν δὲ ταύτης τῆς συνόδου Μελέτιος , ὃς τότε αὐτῆς τῆς Ἀντιοχείας τὴν ἐκκλησίαν ἐπετρόπευε , καὶ Εὐσέβιος ὁ Σαμοσάτων καὶ Πελάγιος ὁ Λαοδικείας τῆς Σύρων καὶ Ἀκάκιος ὁ Καισαρείας τῆς Παλαιστίνης καὶ Εἰρηνίων ὁ Γαζαῖος καὶ Ἀθανάσιος ὁ Ἀγκύρας .
ταῦτα δὲ πράξαντες ἐδήλωσαν τῷ βασιλεῖ τὰ δόξαντα γράψαντες ὧδε ·
Τῷ εὐσεβεστάτῳ καὶ θεοφιλεστάτῳ δεσπότῃ ἡμῶν Ἰοβιανῷ Νικητῇ Αὐγούστῳ ἡ τῶν ἐν Ἀντιοχείᾳ παρόντων ἐπισκόπων ἐκ διαφόρων ἐπαρχιῶν σύνοδος 0 .
τὴν ἐκκλησιαστικὴν εἰρήνην τε καὶ ὁμόνοιαν ὅτι σοῦ καὶ πρώτη πρεςβεύειν ἐσπούδακεν ἡ εὐσέβεια , εὖ ἴσμεν καὶ αὐτοί , θεοφιλέστατε βασιλεῦ .
ὅτι δὲ κεφάλαιον τῆς τοιαύτης ἑνότητος τῆς ἀληθοῦς καὶ ὀρθοδόξου πίστεως καλῶς ὑπείληφας τὸν χαρακτῆρα , οὐ δὲ τοῦτο ἀγνοοῦμεν .
ἵνα τοίνυν μὴ μετὰ τῶν παραχαρασσόντων τὰ δόγματα τῆς ἀληθείας τετάχθαι νομιζώμεθα , ἀναφέρομεν τῇ σῇ εὐλαβείᾳ , ὅτι τῆς ἁγίας συνόδου τῆς ἐν Νικαίᾳ πάλαι πρότερον συγκροτηθείσης τὴν πίστιν καὶ ἀποδεχόμεθα καὶ κατέχομεν , ὁπότε καὶ τὸ δοκοῦν ἐν αὐτῇ τισι ξένον ὄνομα , τὸ τοῦ ὁμοουσίου φαμέν , ἀσφαλοῦς τετύχηκε παρὰ τοῖς πατράσιν ἑρμηνείας , σημαινούσης ὅτι ἐκ τῆς οὐσίας τοῦ πατρὸς ὁ υἱὸς ἐγεννήθη καὶ ὅτι ὅμοιος κατ οὐσίαν τῷ πατρί ·
οὔ τε δὲ ὡς πάθους τινὸς περὶ τὴν ἄρρητον γέννησιν ἐπινοουμένου , οὔ τε κατά τινα χρῆσιν Ἑλληνικὴν λαμβάνεται τοῖς πατράσι τὸ ὄνομα τῆς οὐσίας , εἰς ἀνατροπὴν δὲ τοῦ ἐξ οὐκ ὄντων περὶ τοῦ υἱοῦ ἀσεβῶς τολμηθέντος Ἀρείῳ 0 .
ὅπερ καὶ οἱ νῦν ἐπιφοιτήσαντες Ἀνόμοιοι ἔτι θρασύτερον καὶ τολμηρότερον ἐπὶ λύμῃ τῆς ἐκκλησιαστικῆς ὁμονοίας ἀναισχύντως παρρησιάζονται .
συνετάξαμεν δὲ τῇδε ἡμῶν τῇ ἀναφορᾷ καὶ τὸ ἀντίγραφον τῆς αὐτῆς πίστεως τῆς ἐν Νικαίᾳ ὑπὸ τῶν συγκροτηθέντων ἐπισκόπων τεθείσης , ἥντινα καὶ ἀγαπῶμεν .
καὶ τὰ μὲν ὧδε ἐψηφίσαντο οἱ τότε τῇ Ἀντιοχείᾳ ἐνδημοῦντες ἱερεῖς , αὐτοῖς ῥητοῖς τὴν παρὰ τῶν ἐν Νικαίᾳ συνεληλυθότων ἐκτεθεῖσαν πίστιν τῇ ἰδίᾳ γραφῇ ὑποτάξαντες .
ἐν τούτῳ δὲ Ἀθανάσιος ὁ τὸν Ἀλεξανδρέων θρόνον ἐπιτροπεύων ὀλίγοις τῶν ἐπιτηδείων κοινωσάμενος ἀναγκαῖον ᾠήθη Χριστιανὸν ὄντα τὸν βασιλέα ἰδεῖν ·
καὶ παραγενόμενος εἰς Ἀντιόχειαν περὶ ὧν ἐδεῖτο τὸν κρατοῦντα διδάσκει .
οἱ δέ φασιν , ὡς αὐτὸς ὁ βασιλεὺς τὸν ἄνδρα μετεκαλέσατο τὰ πρακτέα περὶ τὴν θρησκείαν καὶ τὴν ὀρθὴν δόξαν εἰσηγησόμενον .
διαθείς τε τὰ τῆς ἐκκλησίας ὡς οἷόν τε ἦν , ἐφρόντιζε τῆς ἐπανόδου .
Εὐζώιος δὲ ὁ ἐν Ἀντιοχείᾳ ἐπίσκοπος τῆς Ἀρειανῆς αἱρέσεως ἐσπούδαζε προεστάναι τῆς αὐτῆς δόξης ἐν Ἀλεξανδρείᾳ Προβάτιον εὐνοῦχον ·
εἰσηγησαμένων τε τοῦτο τῶν ἀμφὶ τὸν Εὐζώιον Λούκιός τις Ἀλεξανδρεὺς τὸ γένος , πρεσβύτερος τῶν παρὰ Γεωργίου χειροτονηθέντων , πρόσεισι τῷ βασιλεῖ .
καὶ βλασφημήσας Ἀθανάσιον ὡς ἐν τῷ χρόνῳ τῆς ἐπισκοπῆς ἀεὶ γραφὰς ὑπομείναντα καὶ πολλάκις ὑπερορίαν οἰκεῖν καταδικασθέντα παρὰ τῶν πρὸ αὐτοῦ βασιλέων , διχονοίας τε περὶ τὸ θεῖον καὶ ταραχῆς παραίτιον γενόμενον , ἐδεῖτο ἕτερον ἀντ αὐτοῦ τὴν Ἀλεξανδρέων ἐκκλησίαν ἐπισκοπεῖν .
ὁ δὲ βασιλεύς  ᾔδει γὰρ τὰς Ἀθανασίῳ τότε συμβάσας ἐπιβουλάς  οὐκ ἔθετο ταῖς κατ  αὐτοῦ διαβολαῖς , ἀλλὰ Λούκιον μὲν σὺν ἀπειλῇ ἡσυχίαν ἄγειν ἐπιτάττει , Προβάτιον δὲ καὶ τοὺς ἀμφ αὐτὸν εὐνούχους ὡς αἰτίους τῶν τοιούτων θορύβων σωφρονισθῆναι προσέταξε , τὸν δὲ Ἀθανάσιον ἐκ τῆς τότε συνουσίας τὰ μάλιστα φίλον αὐτῷ γενόμενον ἀπέστειλεν εἰς Αἴγυπτον , ᾗ ἄριστα αὐτῷ δοκοίη τὰς ἐκκλησίας καὶ τοὺς λαοὺς ἄγειν κελεύσας .
λέγεται γὰρ εἰσάγαν αὐτὸν ἧς εἶχεν ἀρετῆς ἐπαινέσαι , βίου τε ἕνεκεν καὶ φρονήσεως καὶ λόγων .
ὧδε μὲν τῶν ἐν Νικαίᾳ συνεληλυθότων ἡ πίστις , τὸν ἐν μέσῳ χρόνον πολεμηθεῖσα , ὡς ἐν τοῖς πρόσθεν εἴρηται , αὖθις ἐπὶ τῆς παρούσης ἡγεμονίας ὑπερέσχεν .
οὐκ εἰς μακρὰν δὲ τῆς ὁμοίας ἔμελλε πειρᾶσθαι ταραχῆς .
ὡς ἔοικε γάρ , οὐκ ἐπὶ μόνοις τοῖς ἐπὶ Κωνσταντίου τῇ ἐκκλησίᾳ συμβᾶσι πέρας εἶχεν ἡ Ἀντωνίου τοῦ μοναχοῦ πρόρρησις , ἀλλ ἐλείπετο ἔτι καὶ τὰ μετὰ ταῦτα ἐπὶ Οὐάλεντος γενόμενα .
λέγεται γάρ , πρὶν κρατῆσαι τῶν ἐκκλησιῶν τοὺς ἀπὸ τῆς Ἀρείου αἱρέσεως , ἐπὶ τῆς Κωνσταντίου βασιλείας ὄναρ ἰδεῖν Ἀντώνιον ἡμιόνους τὸ θυσιαστήριον λακτίζοντας καὶ τὴν ἱερὰν τράπεζαν ἀνατρέποντας , καὶ αὐτίκα προειπεῖν , ὡς ὑπὸ νόθων καὶ ἐπιμίκτων δογμάτων καταλήψεται τὴν ἐκκλησίαν ταραχὴ καὶ ἑτεροδόξων ἐπανάστασις .
ἀλλὰ ταῦτα μὲν ἀψευδῶς τεθεᾶσθαί τε καὶ εἰρῆσθαι ἀπέδειξε τὰ πρὸ τοῦ καὶ μετὰ ταῦτα γεγενημένα .
ὁ δὲ Ἰοβιανὸς ἀμφὶ ὀκτὼ μῆνας ἐν τῇ βασιλείᾳ διαγενόμενος , ἀπιὼν ἐπὶ τὴν Κωνσταντινούπολιν ἐξαπίνης ἐν Δαδαστάνοις χωρίῳ τῆς Βιθυνίας καθ  ὁδὸν ἐτελεύτησεν , ἢ ἀφειδέστερον , ὥς τινες λέγουσι , δειπνήσας ἢ ὑπὸ τῆς ὀδμῆς τοῦ οἰκήματος , ἐν ᾧ ἐκάθευδεν , ἀσβέστῳ προσφάτως χρισθέντος 0 ·
ἐπιγενέσθαι γὰρ ἰκμάδα καὶ νοτισθῆναι τοὺς τοίχους ἀμέτρως , πολλῶν ἀνθράκων αὐτόθι καιομένων ὡς ἐν ὥρᾳ χειμῶνος διὰ τὴν ἀλέαν 0 .
ἐπεὶ δὲ εἰς Νίκαιαν τῆς Βιθυνίας ἀφίκετο ἡ στρατιά , ἀναγορεύουσι βασιλέα Οὐαλεντινιανόν , ἄνδρα ἀγαθὸν καὶ τῆς ἡγεμονίας ἄξιον .
ἔτυχε δὲ τότε παρὼν ἀπὸ τῆς ὑπερορίας φυγῆς .
λέγεται γὰρ ὡς , ἡνίκα Ἰουλιανὸς ἐκράτει Ῥωμαίων , συνταγματάρχην αὐτὸν ὄντα τοῦ καταλόγου τῶν καλουμένων Ἰοβιανῶν , τῆς στρατείας ἀπεώσατο καὶ ἀιδίῳ φυγῇ ἐζημίωσε , πρόφασιν μὲν ὡς οὐ δεόντως ἔταξε τοὺς ὑπ αὐτὸν στρατιώτας πρὸς τοὺς πολεμίους , τὸ δὲ ἀληθὲς ἐντεῦθεν 0 ·
ἔτι διάγων Ἰουλιανὸς ἐν τοῖς πρὸς δύσιν Γαλάταις ἧκεν εἴς τινα ναὸν θύσων ·
συνῆν δὲ αὐτῷ καὶ Οὐαλεντινιανός ·
ἔθος γὰρ παλαιὸν Ῥωμαίοις τὸν ἡγούμενον τῶν Ἰοβιανῶν καὶ Ἑρκουλιανῶν  τάγματα δὲ ταῦτα τῶν ἐν λόγῳ στρατιωτῶν , τὸ μὲν ἀφ Ἡρακλέος , τὸ δὲ ἀπὸ Διὸς λαχόντα τὴν προσηγορίαν  κατὰ νώτου ἐγγὺς ὡσανεὶ φύλακας ἕπεσθαι τῷ βασιλεῖ 0 1 .
ἐπεὶ δὲ ἔμελλεν ὑπεραμείβειν τοῦ ναοῦ τὸν οὐδόν , θαλλούς τινας διαβρόχους κατέχων ὁ ἱερεὺς νόμῳ Ἑλληνικῷ περιέρραινε τοὺς εἰσιόντας ·
ἐκπεσούσης δὲ σταγόνος ἐπὶ τὴν αὐτοῦ ἐσθῆτα χαλεπῶς ἤνεγκεν Οὐαλεντινιανός  ἦν γὰρ Χριστιανός  καὶ τῷ ῥαίνοντι ἐλοιδορήσατο ·
φασὶ δὲ καὶ τοῦ βασιλέως ὁρῶντος αὐτίκα περιτεμεῖν καὶ ἀπορρῖψαι σὺν αὐτῇ τῇ ψεκάδι ὅσον ἐβράχη τῆς ἐσθῆτος .
τὸ δὲ ἐξ ἐκείνου μηνιῶν Ἰουλιανὸς οὐ πολλῷ ὕστερον κατεδίκασεν αὐτοῦ τὴν Μελιτινὴν τῆς Ἀρμενίας διηνεκῶς οἰκεῖν , αἰτίαν σκηψάμενος τὴν περὶ τοὺς ὑπ αὐτὸν στρατιώτας ῥᾳστώνην ·
οὐ γὰρ ἐβούλετο δόξαι διὰ τὴν θρησκείαν κακῶς αὐτὸν ποιεῖν , ἵνα μὴ μάρτυρος ἢ ὁμολογητοῦ γερῶν ἀξιωθείη ·
καθότι ταύτης ἕνεκα τῆς αἰτίας καὶ τῶν ἄλλων ἐφείσατο Χριστιανῶν , ὁρῶν αὐτοὺς εὔκλειαν καὶ σύστασιν τοῦ δόγματος τοῖς κινδύνοις ποριζομένους , ὡς ἐν τοῖς πρόσθεν εἴρηται .
ἐπεὶ δὲ Ἰοβιανὸς ἐπετράπη τὴν Ῥωμαίων ἡγεμονίαν , μετακληθεὶς ἀπὸ τῆς φυγῆς εἰς Νίκαιαν , συμβὰν ἐκεῖνον τελευτῆσαι , βουλευσαμένων τοῦ τε στρατοπέδου καὶ τῶν τὰς μεγάλας ἀρχὰς ἐχόντων , ψήφῳ πάντων αἱρεῖται βασιλεύειν .
ὡς δὲ τὰ σύμβολα τῆς ἀρχῆς ἐδέξατο , κεκραγότων τῶν στρατιωτῶν κοινωνὸν αὐτῷ τῆς βασιλείας ἕτερον ποιήσασθαι τὸ μὲν ἑλέσθαι με , ἔφη , ἄρχειν ὑμῶν , ὦ ἄνδρες στρατιῶται , ἐν ὑμῖν ἦν ·
ἐπεὶ δὲ εἵλεσθε , ὃ νῦν ἐξαιτεῖτε οὐκ ἐν ὑμῖν ἀλλ ἐν ἐμοί ·
καὶ χρὴ τοὺς μὲν ἀρχομένους ὑμᾶς ἡσυχίαν ἄγειν , ἐμὲ δὲ ὡς βασιλέα τὰ πρακτέα σκοπεῖν 0 .
καὶ τότε μὲν ταῦτα προσφωνήσας οὐχ ὑπεῖξε τοῖς στρατιώταις ·
μετ οὐ πολὺ δὲ παραγενόμενος εἰς Κωνσταντινούπολιν ἀνεκήρυξε βασιλέα τὸν ἀδελφόν , καὶ τῆς ὑπηκόου τὰ μὲν πρὸς ἥλιον ἀνίσχοντα παρέδωκεν αὐτῷ , τὰ δὲ ἀπὸ Ἰλλυριῶν ἐπὶ τὸν ἑσπέριον ὠκεανὸν καὶ πᾶσαν τὴν ἀντικρὺ ἤπειρον μέχρι τῶν ἐσχάτων Λιβύων ὑφ ἑαυτὸν ἔταξεν .
ἄμφω δὲ Χριστιανὼ τὴν θρησκείαν ἐγενέσθην , διαφόρω δὲ τὴν δόξαν καὶ τὸν τρόπον 0 .